Enrique: Hrvati su imali sreće, nije pošteno da smo izgubili...

Činilo se da lopta ne želi ući u hrvatsku mrežu. Sad moramo čekati utakmicu Engleske i Hrvatske i navijati za remi da budemo prvi u skupini, rekao je Luis Enrique nakon 3-2 poraza od Hrvatske

<p>Učinili smo dovoljno u drugom poluvremenu za pobjedu, ali Hrvati su nas uhvatili na kontre. Nije još gotovo, rekao je španjolski izbornik <strong>Luis Enrique, </strong>nakon drugog poraza u nizu na klupi Španjolske.</p><p><strong>Hrvatska </strong>je pobijedila Španjolsku u Ligi nacija 3-2 pred 32 tisuće ljudi na Maksimiru u infarktnoj završnici golom Tina Jedvaja u 93. minuti.</p><p>Vatreni su dvaput vodili, golom Kramarića (54') i Jedvaja (69'), Španjolci su se dvaput vraćali preko Ceballosa (56') i Ramosa (78'p), ali Jedvaj je u 93. pogodio za pobjedu 3-2.</p><p>- I jedni i drugi riskirali smo sve za pobjedu, zaslužili smo više od ovoga, svakako ne poraz. Hrvatska je imala malo više sreće na kraju. Nogomet nije bio pošten prema nama. Činilo se da lopta ne želi ući u hrvatsku mrežu. Sad moramo čekati utakmicu Engleske i Hrvatske i navijati za remi da budemo prvi u skupini - dodao je <strong>Enrique</strong>.</p><p>Odgovorio je Enrique na <strong>kritike</strong> španjolskih novinara da je utakmica unaprijed izgubljena jer je napravio velike rošade u obrani uvođenjem Sergija Roberta, Iniga Martineza i Jordija Albe.</p><p>- Ne bih se složio da je to uzrok našeg poraza. Jednostavno nismo igrali kao momčad i više ne ovisimo sami o sebi, ali morate imati na umu da smo mi u ovoj skupini imali dva polufinalista Svjetskog prvenstva i takve momčadi će kazniti vaše propuste.</p><p>- Dali smo sve od sebe, borili smo se, dvaput se vratili, ali Hrvatska je iskoristila šanse koje je imala i to je to. Željeli su nam vratiti za onu prvu utakmicu, mislim da smo bili bolji i u ovoj utakmici, možda i nismo, ne znam - zbunjen je bio <strong>Sergio Busquets</strong>, koji se pred kraj utakmice <a href="https://www.24sata.hr/sport/perisic-potrganog-dresa-sergio-busquets-zgrabio-ga-je-za-vrat-600203" target="_blank"><strong>zakačio s Ivanom Perišićem</strong></a> kojem je rastrgao dres.<br/> </p>